open-index/open-wikipedia-markdown huggingface dataset:
Κατάλογος αρχηγών κράτους του Μεξικού

Ο **Αρχηγός Κράτους του Μεξικού** είναι το πρόσωπο που ασκεί την εκτελεστική εξουσία στη χώρα. Με βάση το σημερινό σύνταγμα, την ευθύνη αυτή έχει ο Πρόεδρος του Μεξικού, ο οποίος είναι η ανώτατη Εκτελεστική Αρχή στην Μεξικανική Ένωση. Στη διάρκεια της ιστορίας του, το Μεξικό γνώρισε πολλές και διαφορετικές μορφές διακυβέρνησης, ανάμεσα στις οποίες δεν είναι γνωστό αν υπήρξε και αυταρχική μορφή δικυβέρνησης, δηλαδή αν υπήρξε μεξικανική δικτατορία. Επί ομοσπονδιακών συνταγμάτων, ο τίτλος του προέδρου ήταν ο ίδιος με σήμερα. Επί του κεντρώου καθεστώτος των Επτά Νόμων (Siete Leyes), ο τίτλος του αρχηγού κράτους ήταν *Πρόεδρος της Δημοκρατίας*. Επιπρόσθετα, υπήρξαν και δύο περίοδοι μοναρχικής διακυβέρνησης, στη διάρκεια των οποίων η  Εκτελεστική Αρχή ήταν ο Αυτοκράτορας του Μεξικού.

Η χρονολόγηση των αρχηγών κράτους του Μεξικού είναι σύνθετη, καθώς στο μεγαλύτερο μέρος του 19ου αιώνα και στις πρώτες δεκαετίες του 20ού στη χώρα υπήρξε πολιτική αστάθεια. Οι πρόεδροι που εξελέγησαν την περίοδο εκείνη δεν ολοκλήρωσαν τη θητεία τους, με ελάχιστες εξαιρέσεις. Ως την προεδρία του Λάζαρο Κάρδενας, ο κάθε πρόεδρος είχε μείνει στην εξουσία κατά μέσο όρο για 15 μήνες.

## Πρώτη Μεξικανική Αυτοκρατορία (1821–1823)

### Πρώτη Αντιβασιλεία
Μετά το τέλος του πολέμου της Μεξικανικής Ανεξαρτησίας, σχηματίστηκε μία προσωρινή διοικούσα επιτροπή αποτελούμενη από 34 πρόσωπα, η οποία υπέγραψε την Διακήρυξη της Ανεξαρτησίας της Μεξικανικής Αυτοκρατορίας. Έτσι, διορίστηκε αντιβασιλεία, αποτελούμενη από έξι άτομα.

### Δεύτερη Αντιβασιλεία

### Αγουστίν Α΄

## Προσωρινή Κυβέρνηση (1823–1824)
Μετά το τέλος της πρώτης αυτοκρατορίας του Μεξικού (Αυγουστίνος Α΄) ανέλαβε προσωρινή κυβέρνηση το 1823. Η κυβέρνηση εκείνη συγκάλεσε το σώμα που είχε ως αποτέλεσμα την ίδρυση Ομοσπονδιακής Δημοκρατίας και είχε διάρκεια ζωής από την 1η Απριλίου 1823 ως τις 10 Οκτωβρίου 1824.

## Πρώτη Ομοσπονδιακή Δημοκρατία (1824–1835)

## Κεντραλιστική Δημοκρατία (1835–1846)

## Δεύτερη Ομοσπονδιακή Δημοκρατία (1846–1863)

### Πρόεδροι που αναγνωρίστηκαν στη διάρκεια του Πολέμου των Μεταρρυθμίσεων

### Πρόεδροι που αναγνωρίστηκαν από τους Συντηρητικούς

## Δεύτερη Μεξικανική Αυτοκρατορία (1863–1867)

### Αντιβασιλεία
Στις 22 Ιουνίου 1863 ιδρύθηκε μια "Ανωτέρα Διοικούσα Επιτροπή" και στις 11 Ιουλίου η επιτροπή αποτέλεσε την Αντιβασιλεία.

### Μαξιμιλιανός Α΄

## Παλινόρθωση της Δημοκρατίας (1867–1876)

## Διακυβέρνηση του Πορφίριο Ντίας (1876–1911)

## Επανάσταση (1911–1928)

; Κόμματα


### Πρόεδροι αναγνωρισμένοι από τη Συνέλευση του Αγουασκαλιέντες

### Παλινόρθωση της δημοκρατίας

; Κόμματα


## Maximato (1928–1934)

; Κόμμα

## Σύγχρονο Μεξικό (1934–σήμερα)
Έπειτα από την συνταγματική μεταρρύθμιση του 1926, η προεδρική θητεία στο Μεξικό παρατάθηκε κατά 6 χρόνια, ξεκινώντας από το 1928 και απαγορεύτηκε επίσημα η επανεκλογή. Μετά τις ομοσπονδιακές εκλογές του 1934 όλοι οι πρόεδροι έχουν πλήρεις εξαετείς θητείες. 

; Κόμματα


## Πρόεδροι που απεβίωσαν εν ενεργεία

## Παραπομπές


*
Κατηγορία:Κατάλογοι που αφορούν το Μεξικό
Πρωτάθλημα ΠΟΑΛ

Το **Πρωτάθλημα ΠΟΑΛ** είναι ένα τοπικό, ποδοσφαιρικό πρωτάθλημα που διεξάγεται στις επαρχίες Αμμοχώστου και Λάρνακας της Κύπρου. Διοργανώνεται από την Ποδοσφαιρική Ομοσπονδία Αμμοχώστου-Λάρνακας (ΠΟΑΛ). Στο πρωτάθλημα αυτό συμμετέχουν ομάδες μέλη της ΠΟΑΛ. Αποτελεί ένα από τα πρωταθλήματα του αγροτικού (τοπικού) ποδοσφαίρου της Κύπρου.Πολυνίκης ομάδα του θεσμού είναι ο Λουκής Ακρίτας Λάρνακας με 10 κατακτήσεις.

Από το πρωτάθλημα αυτό καθορίζεται η ομάδα που εκπροσωπεί την ΠΟΑΛ στο Πρωτάθλημα Πρωταθλητριών ΣΤΟΚ και οι ομάδες της ΠΟΑΛ που θα συμμετείχαν στο Πρωτάθλημα Ένταξης ΣΤΟΚ, μέσα από το οποίο καθορίζονται οι ομάδες που θα συμμετάσχουν στην Επίλεκτη κατηγορία ΣΤΟΚ, το χαμηλότερο επίπεδο εθνικού πρωταθλήματος της Κύπρου.

Το πρωτάθλημα ΠΟΑΛ βρίσκεται στο 5ο επίπεδο στο σύστημα ποδοσφαιρικών πρωταθλημάτων ανδρών Κύπρου, στο οποίο βρίσκονται όλα τα πρωταθλήματα Α΄ κατηγορίας των τοπικών ομοσπονδιών.

## Δομή
Το πρώταθλημα της ΠΟΑΛ διεξάγεται σε δύο φάσεις.  Στην Α΄ φάση οι ομάδες θα αναμετρηθούν αναμεταξύ τους από μία φορά. Ακολούθως, οι ομάδες ανάλογα με τη βαθμολογική τους θέση θα συνεχίσουν στη δεύτερη φάση σε ένα ομίλο των έξι ομάδων (θέσεις 1-6) και ένα όμιλο των 9 (θέσεις 7-15). 
Στη δεύτερη φάση οι ομάδες του Α'ομίλου θα αναμετρηθούν μεταξύ τους από δύο φορές, μία εντός και μία εκτός έδρας και οι ομάδες του Β'όμιλου θα αναμετρηθούν αναμεταξύ τους από μία φορά. Πρωταθλήτρια θα ανακηρυχθεί η ομάδα που θα συγκεντρώσει τους περισσότερους βαθμούς στον Α ΄ όμιλο. Η πρωταθλήτρια ομάδα συμμετέχει στο Πρωτάθλημα Πρωταθλητριών ΣΤΟΚ. Οι πρώτες ομάδες (ο αριθμός διαφοροποιείται από τη ΣΤΟΚ) συμμετέχουν (αν το επιθυμούν) στο Πρωτάθλημα Ένταξης ΣΤΟΚ.

## Ομάδες
Οι ομάδες που συμμετέχουν στο πρωτάθλημα της ΠΟΑΛ για την περίοδο 2025-26 είναι οι πιο κάτω:

*ΑΕΚ Σωτήρας
*ΑΕΝ Αραδίππου
*ΑΣΕΝ/Εθνικός Καλού Χωριού
*Βεργίνα FC
*Eθνικός Τερσεφάνου
*Ελεύθερη Αμμόχωστος FC
*Ελπίδα Λιοπετρίου
*Ελπίδα Ξυλοφάγου
*ΕΝΑΑΛ/ΠΟΚΝΑ
*Ευαγόρας Αυγόρου
*Μέλισσα Αγίας Νάπας
*Ονήσιλος Τσακκιλερού

## Οι πρωταθλήτριες ομάδες
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Ο πίνακας δεν είναι πλήρης κάθως δεν έχουν βρεθεί στοιχεία για όλες τις περιόδους.  Το πρωταθλήματα τις περιόδους 2019-20 και 2020-21 διακόπηκαν λόγω της πανδημίας του κορωνοιού.

## Κατακτήσεις ανά ομάδα

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Κύπελλο ΠΟΑΛ

Πρωτάθλημα ΠΟΑΛ
Κατηγορία:Ποδοσφαιρικές διοργανώσεις Κύπρου
Πατρίκιος Παύλου

Ο **Πατρίκιος Παύλου** είναι Ελληνοκύπριος πολιτικός. Διετέλεσε βουλευτής εκλεγμένος με την ΕΔΕΚ στην Εκλογική Περιφέρεια Λεμεσού.

## Βιογραφικά στοιχεία
Ο Πατρίκιος Παύλου γεννήθηκε στην Λεμεσό το 1939. Ομιλεί, πέρα από την ελληνική, την αγγλική γλώσσα. Απέκτησε πτυχίο νομικής και είναι δικηγόρος.

## Πολιτική διαδρομή
Εξελέγη βουλευτής στις Βουλευτικές εκλογές 1976 στην Εκλογική Περιφέρεια Λεμεσού με την ΕΔΕΚ για την Γ΄ Κοινοβουλευτική Περίοδο.

## Παραπομπές


## Πηγές
* 

Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Βουλευτές Λεμεσού
Κατηγορία:Κύπριοι δικηγόροι
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Χρίστος Πελεκάνος

Ο **Χρίστος Πελεκάνος** είναι Ελληνοκύπριος πολιτικός. Διετέλεσε Υπουργός Υγείας και βουλευτής εκλεγμένος με το ΔΗΚΟ στην Εκλογική Περιφέρεια Αμμοχώστου.

## Βιογραφικά στοιχεία
Ο Χρίστος Πελεκάνος γεννήθηκε στο Παραλίμνι το 1935. Ομιλεί, πέρα από την ελληνική, την αγγλική γλώσσα. Φοίτησε στο Ελληνικό Γυμνάσιο Αμμοχώστου. Ειδικεύτηκε στην παθολογία και στην καρδιολογία. Το 1965 ξεκίνησε να εργάζεται ως ιατρός στην Αμμόχωστο. Μετά την τουρκική εισβολή του 1974 και την κατάληψη της Αμμοχώστου, εγκαταστάθηκε στη Λάρνακα.

Διετέλεσε πρόεδρος του αθλητικού σωματείου Ανόρθωση Αμμοχώστου και μέλος της Παγκύπριας Επιτροπής Προσφύγων (ΠΕΠ).

Είναι νυμφευμένος με τη Χλόη Πελεκάνου και έχει μία κόρη και ένα υιό.

## Πολιτική διαδρομή
Εξελέγη βουλευτής στις Βουλευτικές εκλογές 1976 στην Εκλογική Περιφέρεια Λεμεσού με τη Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο. Ως βουλευτής διετέλεσε πρόεδρος της Επιτροπής Υγείας και μέλος της Επιτροπής Προσφύγων και της Επιτροπής Παιδείας. Στις 23 Οκτωβρίου 1980 παραιτήθηκε από τη θέση του βουλευτή.

Στις 20 Απριλίου 1982 διορίστηκε Υπουργός Υγείας στην κυβέρνηση Σπύρου Κυπριανού 1978, θέση στην οποία παρέμεινε και στην Κυβέρνηση Σπύρου Κυπριανού 1983, έως τη λήξη της θητείας της κυβέρνησης στις 27 Φεβρουαρίου 1988.

## Παραπομπές


## Πηγές
* 
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Αμμοχώστου
Κατηγορία:Κύπριοι ιατροί
Κατηγορία:Υπουργοί Υγείας (Κύπρος)
Κατηγορία:Κυβέρνηση Σπύρου Κυπριανού 1983
Κατηγορία:Κυβέρνηση Σπύρου Κυπριανού 1978
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Ανδρέας Τουμαζής

Ο **Ανδρέας Τουμαζής** ήταν Ελληνοκύπριος πολιτικός. Διετέλεσε βουλευτής εκλεγμένος με την Προοδευτική Παράταξη και το ΔΗΚΟ στην Εκλογική Περιφέρεια Αμμοχώστου.

## Βιογραφικά στοιχεία
Ο Ανδρέας Τουμαζής γεννήθηκε στην Αμμόχωστο το 1919. Ομιλούσε, πέρα από την ελληνική, την αγγλική γλώσσα. Απέκτησε πτυχίο ιατρικής με ειδικότητα στη ωτορινολαρυγγολογία. Εργάστηκε ως ιδιωτικός υπάλληλος και ως ωτορινολαρυγγολόγος.

Απεβίωσε το 1983.

## Πολιτική διαδρομή
Εξελέγη βουλευτής στις Βουλευτικές εκλογές 1970 στην Εκλογική Περιφέρεια Αμμοχώστου με τη Προοδευτική Παράταξη για την Β΄ Κοινοβουλευτική Περίοδο. Επανεξελέγη στις Βουλευτικές εκλογές 1976 με τη Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Αμμοχώστου
Κατηγορία:Κύπριοι ιατροί
Κατηγορία:Βουλευτές εκλεγμένοι με την Προοδευτική Παράταξη
Κατηγορία:Κύπριοι ωτορινολαρυγγολόγοι
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Αντώνης Σρόιτερ

Ο **Αντώνης Σρόιτερ** (Αθήνα, 13 Οκτωβρίου 1974) είναι Έλληνας δημοσιογράφος.

## Βιογραφία
Είναι απόφοιτος της Σχολής Αναβρύτων και του Τμήματος Σπουδών στον Ελληνικό Πολιτισμό του Ελληνικού Ανοικτού Πανεπιστημίου.

Ξεκίνησε την καριέρα του από την εφημερίδα «Απογευματινή» ως ρεπόρτερ, το 1996 εργάστηκε στην εφημερίδα «Ισοτιμία» ως οικονομικός ρεπόρτερ αλλά και στο περιοδικό της Ευρωπαϊκής Επιτροπής. Το 2006 ανέλαβε αρχισυντάκτης του «Πρώτου Θέματος» και το 2008 έγινε σχολιαστής του δελτίου ειδήσεων του «ALPHA». Από τον Μάρτιο του 2009 ανέλαβε την παρουσίαση του κεντρικού δελτίου ειδήσεων του καναλιού σε ηλικία 34 ετών, τα ηνία του οποίου διατηρεί έως σήμερα.

Το 2017 παρέλαβε το δημοσιογραφικό βραβείο «Μπότση» για την αντικειμενική κάλυψη της ειδησεογραφίας και την ανάδειξη κοινωνικών ρεπορτάζ μέσα από το δελτίο ειδήσεων και την τηλεοπτική του εκπομπή «Αυτοψία». Από την 1η Ιανουαρίου 2014 μέχρι και τις 29 Ιουνίου 2020, το κεντρικό δελτίο ειδήσεων του σταθμού ήταν το πρώτο σε τηλεθέαση από τα άλλα δελτία ιδιωτικών τηλεοπτικών δικτύων με πανελλήνια κάλυψη.

## Προσωπική ζωή
Το 2006 έγινε ζευγάρι με την Σταρ Ελλάς 1998 Δήμητρα Αιγινίτη. Παντρεύτηκαν τον Ιούλιο του 2010 ωστόσο χώρισαν μόλις τέσσερις μήνες αργότερα.

Με τη νυν σύζυγό του, Ιωάννα Μπούκη (ή Ιωάννα Σρόιτερ), με την οποία είναι παντρεμένος από το 2013, έχει αποκτήσει δυο κόρες: τη Νάντια (γενν. 2013) και την Παυλίνα (γενν. 2016).

## Φιλμογραφία
### Τηλεόραση

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες γερμανικής καταγωγής
Χρίστος Βάκης

Ο **Χρίστος Βάκης** ήταν Ελληνοκύπριος πολιτικός. Διετέλεσε Υπουργός Δικαιοσύνης, Υπουργός Υγείας και βουλευτής εκλεγμένος με το ΔΗΚΟ στην Εκλογική Περιφέρεια Πάφου.

## Βιογραφικά στοιχεία
Ο Χρίστος Βάκης γεννήθηκε στην Κισσόνεργα στις 7 Φεβρουαρίου 1933. Ομιλούσε, πέρα από την ελληνική, την αγγλική γλώσσα. Φοίτησε στο Ελληνικό Γυμνάσιο Πάφου. Στη συνέχεια σπούδασε νομική στο Γκρέις Ιν. Την περίοδο 1956-1966 εργάστηκε ως δικηγόρος. Από το 1966 έως το 1971 ήταν επαρχιακός δικαστής. Στη συνέχεια εργάστηκε ως δικηγόρος.

Ήταν νυμφευμένος με την Έλενα, το γένος Τάκη Κεραμιδά, και είχε δύο υιούς. Απεβίωσε στις 27 Σεπτεμβρίου 2002.

## Πολιτική διαδρομή
Στις 16 Ιουνίου 1972 διορίστηκε Υπουργός Δικαιοσύνης στην Κυβέρνηση Αρχιεπισκόπου Μακαρίου Γ΄ 1968, θέση στην οποία παρέμεινε και στην Κυβέρνηση Αρχιεπισκόπου Μακαρίου Γ΄ 1973 έως τις 15 Ιουλίου 1974, ημέρα του πραξικοπήματος. Κατά τη διάρκεια της θητείας του απήχθη από την ΕΟΚΑ Β΄ και κρατήθηκε ως όμηρος για ένα σχεδόν μήνα. Ο Γεώργιος Γρίβας μέσω φυλλαδίου έθεσε πέντε όρους στον Αρχιεπίσκοπο Μακάριο Γ΄ για απελευθέρωση του, ένας εκ των οποίων ήταν να επιλέξει ο Μακάριος μεταξύ αρχιεπισκοπικού θρόνου και προεδρίας της δημοκρατίας. Ο Μακάριος δεν υπέκυψε στον εκβιασμό και ο Χρίστος Βάκης αφέθηκε ελεύθερος ένα μήνα μετά.

Την ημέρα του πραξικοπήματος της 15ης Ιουλίου 1974 βρισκόταν στον προεδρικό με τον Αρχιεπίσκοπο Μακάριο Γ΄ όπου και κτυπήθηκε άγρια από τους πραξικοπηματίες.

Στις 17 Ιανουαρίου 1975 διορίστηκε Υπουργός Υγείας στην Κυβέρνηση Αρχιεπισκόπου Μακαρίου Γ΄ 1973, θέση στην οποία παρέμεινε έως τις 4 Οκτωβρίου 1976.

Εξελέγη βουλευτής στις Βουλευτικές εκλογές 1976 στην Εκλογική Περιφέρεια Πάφου με τη Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο. Στις 9 Οκτωβρίου 1980 μαζί με τον Τάσσο Παπαδόπουλο και τον Χριστόφορο Χριστοφίδη συγκρότησαν ανεξάρτητη κοινοβουλευτική ομάδα και στις 13 Νοεμβρίου 1980 προσχώρησαν στην Ένωση Κέντρου.

## Παραπομπές

## Πηγές
*
*

|-

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Πάφου
Κατηγορία:Κύπριοι δικηγόροι
Κατηγορία:Υπουργοί Υγείας (Κύπρος)
Κατηγορία:Υπουργοί Δικαιοσύνης (Κύπρος)
Κατηγορία:Κύπριοι δικαστικοί
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατηγορία:Κυβέρνηση Αρχιεπισκόπου Μακαρίου Γ΄ 1973
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Νίκος Βασιλειάδης

Το όνομα **Νίκος Βασιλειάδης** μπορεί να αναφέρεται σε:

* Νίκος Βασιλειάδης (Κύπριος βουλευτής)
* Νίκος Βασιλειάδης (πεζογράφος)
Νίκος Βασιλειάδης (Κύπριος βουλευτής)

Ο **Νίκος Βασιλειάδης** ήταν Ελληνοκύπριος πολιτικός. Διετέλεσε βουλευτής εκλεγμένος με το ΔΗΚΟ στην Εκλογική Περιφέρεια Πάφου.

## Βιογραφικά στοιχεία
Ο Νίκος Βασιλειάδης γεννήθηκε στη Μέσανα το 1931. Ομιλούσε, πέρα από την ελληνική, την αγγλική, τη γαλλική και την τουρκική γλώσσα. Απέκτησε πτυχία και μεταπτυχιακά στις οικονομικές και εμπορικές επιστήμες. Εργαζόταν ως λογιστής-ελεγκτής.

## Πολιτική διαδρομή
Εξελέγη βουλευτής στις Βουλευτικές εκλογές 1976 στην Εκλογική Περιφέρεια Λεμεσού με τη Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο. Το 1980 αποχώρησε από το ΔΗΚΟ λόγω διαφωνιών. Ακολούθως εντάχθηκε στη Νέα Δημοκρατική Παράταξη (ΝΕΔΗΠΑ). Στις βουλευτικές εκλογές του 1981 η ΝΕΔΗΠΑ δεν εξέλεξε κανένα υποψήφιο της.

## Παραπομπές

## Πηγές
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Πάφου
Κατηγορία:Κύπριοι λογιστές
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Φειδίας Παρασκευαΐδης

Ο **Φειδίας Παρασκευαΐδης** ήταν Ελληνοκύπριος πολιτικός. Διετέλεσε Δήμαρχος Λαπήθου και βουλευτής στην Εκλογική περιφέρεια Κερύνειας.

## Βιογραφικά στοιχεία
Ο Φειδίας Παρασκευαΐδης γεννήθηκε στη Λάπηθο το 1915. Ομιλούσε, πέρα από την ελληνική, την αγγλική γλώσσα. Σπούδασε ιατρική και εργαζόταν ως ιατρός.

Απεβίωσε το 1998.

## Πολιτική διαδρομή
Την περίοδο 1949-1956 διετέλεσε Δήμαρχος Λαπήθου.

Εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική περιφέρεια Κερύνειας με το Πατριωτικό Μέτωπο για την Α΄ Κοινοβουλευτική Περίοδο. Την περίοδο 1961-1963 διετέλεσε κοινοβουλευτικός εκπρόσωπος του Πατριωτικού Μετώπου. Επανεξελέγη βουλευτής στις Βουλευτικές εκλογές του 1970 ως ανεξάρτητος για την Β΄ Κοινοβουλευτική Περίοδο.

Την περίοδο 1974-1980 διετέλεσε Πρόεδρος της Παγκύπριας Επιτροπής Προσφύγων, της οποίας αποτελούσε ιδρυτικό μέλος.

Επανεξελέγη βουλευτής στις Βουλευτικές εκλογές 1976 με τη Δημοκρατική Παράταξη (μετέπειτα ΔΗΚΟ) για την Γ΄ Κοινοβουλευτική Περίοδο. Στις 4 Δεκεμβρίου 1980 αποχώρησε από την κοινοβουλευτική ομάδα του ΔΗΚΟ και συνέχισε ως ανεξάρτητος βουλευτής.

## Παραπομπές

## Πηγές
* 

|-

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Κερύνειας
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Σταύρος Ποσκώτης

Ο **Σταύρος Ποσκώτης** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας.

## Βιογραφικά στοιχεία
Ο Σταύρος Ποσκώτης γεννήθηκε στη Λάρνακα στις 17 Δεκεμβρίου 1921. Ομιλούσε, πέρα από την ελληνική, την αγγλική γλώσσα. Εργάστηκε ως ιδιωτικός και ως δημόσιος υπάλληλος.

Απεβίωσε στις 16 Ιανουαρίου 1992.

## Πολιτική διαδρομή
Εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Λάρνακας με το Πατριωτικό Μέτωπο για την Α΄ Κοινοβουλευτική Περίοδο. Επανεξελέγη βουλευτής στις Βουλευτικές εκλογές του 1970 με την Προοδευτική Παράταξη για την Β΄ Κοινοβουλευτική Περίοδο.

Το 1976 υπήρξε ιδρυτικό μέλος της Δημοκρατικής Παράταξης (μετέπειτα ΔΗΚΟ). Επανεξελέγη βουλευτής στις Βουλευτικές εκλογές 1976 με τη Δημοκρατική Παράταξη για την Γ΄ Κοινοβουλευτική Περίοδο. Την περίοδο 1978-1988 διετέλεσε γενικός γραμματέας του ΔΗΚΟ.

## Παραπομπές


## Πηγές
* 
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λάρνακας
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Βουλευτές εκλεγμένοι με την Προοδευτική Παράταξη
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Χριστόφορος Χριστοφίδης

Ο **Χριστόφορος Χριστοφίδης** ήταν Ελληνοκύπριος πολιτικός. Διετέλεσε Υπουργός Παιδείας και βουλευτής στην Εκλογική Περιφέρεια Λάρνακας.

## Βιογραφικά στοιχεία
Ο Χριστόφορος Χριστοφίδης γεννήθηκε στην Άχνα το 1928. Ομιλούσε, πέρα από την ελληνική, την αγγλική γλώσσα. Σπούδασε οδοντιατρική στο Εθνικό και Καποδιστριακό Πανεπιστήμιο Αθηνών και εργαζόταν ως οδοντίατρος.

Ήταν νυμφευμένος με την Ισμήνη Χαλακατεβάκη και είχε δύο κόρες. Απεβίωσε στις 29 Ιανουαρίου 2017.

## Πολιτική διαδρομή
Την περίοδο 1960-1965 διετέλεσε μέλος της Ελληνική Κοινοτικής Συνέλευσης Εκλογικής Περιφέρειας Λάρνακας του Πατριωτικού Μετώπου. Την ίδια περίοδο διετέλεσε γραμματέας της Ελληνικής Κοινοτικής Συνέλευσης.

Εξελέγη για βουλευτής στις Βουλευτικές εκλογές 1970 στην Εκλογική Περιφέρεια Λάρνακας με την ΕΔΕΚ για την Β΄ Κοινοβουλευτική Περίοδο.

Επανεξελέγη βουλευτής στις Βουλευτικές εκλογές 1976 με τη Δημοκρατικής Παράταξης (μετέπειτα ΔΗΚΟ) για την Γ΄ Κοινοβουλευτική Περίοδο. Το 1977 αποχώρησε από την κοινοβουλευτική ομάδα του ΔΗΚΟ και συνέχισε ως ανεξάρτητος βουλευτής. Στις 13 Νοεμβρίου 1980, μαζί με τον Τάσσο Παπαδόπουλο και τον Χρίστο Βάκη συγκρότησαν την κοινοβουλευτική ομάδα της Ένωσης Κέντρου.

Ως βουλευτής διετέλεσε πρόεδρος της Κοινοβουλευτικής Επιτροπής Εσωτερικών και μέλος της Κοινοβουλευτικής Επιτροπής Παιδείας.

Το 1986 διορίστηκε πρόεδρος της Σχολικής Εφορείας Λάρνακας από τον πρόεδρο Σπύρο Κυπριανού.

Στις 4 Μαΐου 1990 διορίστηκε Υπουργός Παιδείας στην κυβέρνηση Γιώργου Βασιλείου, θέση στην οποία παρέμεινε μέχρι τις 27 Φεβρουαρίου 1993. Συνέβαλε στη δημιουργία του Πανεπιστημίου Κύπρου.

## Παραπομπές


## Πηγές
* 
* 
* 
* 

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λάρνακας
Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Κύπριοι ιατροί
Κατηγορία:Υπουργοί Παιδείας (Κύπρος)
Κατηγορία:Κυβέρνηση Γιώργου Βασιλείου 1988
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Άνθεια (Αργολίδα)

Η **Άνθεια** () ήταν μια πόλη της Τροιζήνας στην αρχαία Αργολίδα. Σύμφωνα με την παράδοση, η πόλη ιδρύθηκε από το μυθολογικό πρόσωπο Άνθη. Επίσης σύμφωνα με τη μυθολογία, ο Πιτθέας μετέφερε τον πληθυσμό της πόλης στην Τροιζήνα.

Η τοποθεσία της πόλης βρίσκεται πλησίον του οικισμού Δαμαλά.

## Παραπομπές

Κατηγορία:Τοποθεσίες της Ελληνικής Μυθολογίας
Κατηγορία:Εγκαταλελειμμένοι οικισμοί στην Ελλάδα
Λόμπι για την Κύπρο

Το **Λόμπι για την Κύπρο** είναι ΜΚΟ για τα ανθρώπινα δικαιώματα. Εδρεύει στο Λονδίνο. Η ΜΚΟ δραστηριοποιείται για την επανένωση της Κύπρου και για τα ανθρώπινα δικαιώματα των Κυπρίων.

## Παραπομπές

Κατηγορία:Κύπρος
Απόψε ας βρεθούμε

Το **Απόψε ας βρεθούμε** ήταν η Κυπριακή συμμετοχή στο Διαγωνισμό Τραγουδιού της Γιουροβίζιον το 1989. Τραγουδήθηκε στην ελληνική από την Φανή Πολυμέρη και τον Γιάννη Σαββιδάκη. 

Το τραγούδι τραγουδήθηκε έβδομο εκείνη τη νύχτα (μετά την Ισπανή Νίνα με το "Nacida para amar" και πριν από τον Ελβετό Φουρμπάζ με το "Viver senza tei"). Στο κλείσιμο της ψηφοφορίας, το τραγούδι κέρδισε 51 πόντους και τερμάτισε 11ο. 

Το τραγούδι είναι ερωτικό ντουέτο, με τους τραγουδιστές να υπόσχονται να "συναντηθούν απόψε" και περιγράφουν τον κόσμο που σκοπεύουν να δημιουργήσουν για τον εαυτό τους, ως αποτέλεσμα. Ο Χάρης Αναστασίου έγραψε την αγγλική έκδοση του τραγουδιού, με τίτλο Tonight Will Last Forever. 

Ο επόμενος Κύπριος εκπρόσωπος στο διαγωνισμό του 1990 Διαγωνισμό ήταν ο Χάρης Αναστασίου με το Μιλάς Πολύ. 

Κατηγορία:Τραγούδια του 1989
Κατηγορία:Μουσική στην Κύπρο
Κατηγορία:Τραγούδια της Κύπρου στη Eurovision
Κατηγορία:Διαγωνισμός Τραγουδιού Eurovision 1989
Άκοβος Αρκαδίας

Ο **Άκοβος** είναι ορεινό χωριό και έδρα ομώνυμης τοπικής κοινότητας του Δήμου Μεγαλόπολης της Αρκαδίας, στις παρυφές του όρους Ταΰγετος στα 883 μέτρα. Βρίσκεται 23 χιλιόμετρα νότια της Μεγαλόπολης. 

## Ιστορία
Βόρεια του χωριού, στο ύψωμα Τραπεζόραχη, δόθηκε στις 5 έως 7 Ιουνίου του 1825 η Μάχη της Τραμπάλας (ή Δραμπάλας), κατά την οποία οι Έλληνες αντιμετώπισαν τον Ιμπραήμ πασά της Αιγύπτου και ηττήθηκαν αποφασιστικά. Στο σημείο της μάχης έχει ανεγερθεί μνημείο και ο ναός της Αγίας Παρασκευής.

## Τοπική κοινότητα
Η τοπική κοινότητα Ακόβου είναι χαρακτηρισμένη ως αγροτικός ορεινός οικισμός, με έκταση 26,228 χμ² (2011). Μέρος της κοινότητας αποτελεί και ο οικισμός Γούπατα.
### Πληθυσμός

(σε παρένθεση ο πληθυσμός της τοπικής κοινότητας)
## Πρόσωπα
Ο μπάρμπας του Θεόδωρου Κολοκοτρώνη και  κλέφτης της εποχής, Αναγνώστης Κολοκοτρώνης, ήταν μόνιμος κάτοικος του Ακόβου. Στη γύρω περιοχή έμενε και ο πατέρας του, Κωσταντής Κολοκοτρώνης, καθώς η περιοχή ήταν καταφύγιο των κλεφτών από τους Τούρκους.
Από τον Άκοβο καταγόταν και η Αικατερίνη Καρούτσου, σύζυγος του Κολοκοτρώνη και κόρη του προεστού και Μορόγιαννη του Άκοβου, Δημητρίου Καρούτσου, καθώς και η Σοφία Δημητρίου Καρούτσου, μητέρα του Νικηταρά. Ο Κολοκοτρώνης έζησε στο χωριό επί δωδεκαετίας, τα εφτά από αυτά μετά το γάμο του, εργαζόμενος σε οικογενειακό μύλο.

Είναι επίσης τόπος καταγωγής της ηθοποιού Μαρία Μενούνος, από την πλευρά του πατέρα της, Κώστα και ο θείος της Μαρίνος Μενούνος όπου κατοικεί στην Αθήνα.

## Αξιοθέατα
Το χωριό διαθέτει φυσικές πηγές, με γνωστότερη την επονομαζόμενη «Νεραϊδόβρυση».

Στην εκκλησία της Μεταμόρφωσης της Σωτήρος διατηρείται ως σήμερα μια πέτρα χαραγμένη από τον Κολοκοτρώνη με τα αρχικά του ονόματος του. Από το 2008 το σπίτι που διέμενε έχει μετατραπεί σε Πολιτιστικό Κέντρο του χωριού.

## Δείτε επίσης
* Μάχη της Τραμπάλας

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)  
* 

Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Φαλαγγιάς Αιτωλοακαρνανίας

Ο **Φαλαγγιάς** είναι οικισμός της Κεχρινιάς στην Περιφερειακή Ενότητα Αιτωλοακαρνανίας, ο οποίος βρίσκεται νοτιοανατολικά της λίμνης Αμβρακίας σε απόσταση 8 χλμ. Δ. από την Αμφιλοχία και 6,5 χλμ. Β. από την Κεχρινιά. Επίσημα αναφέρεται για πρώτη φορά το 1991 να ανήκει στην τότε κοινότητα Κεχρινιάς. Σύμφωνα με το σχέδιο Καλλικράτης, μαζί με τους οικισμούς Κεχρινιά , Κομποθέκλα, Κάναλος, Μακρυχώρια και Άγιοι Θεόδωροι αποτελούν την Τοπική Κοινότητα Κεχρινιάς που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 67 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Μαυροράχη Αιτωλοακαρνανίας

Η **Μαυροράχη** είναι πεδινός οικισμός του Ανοιξιάτικου στην Περιφερειακή Ενότητα Αιτωλοακαρνανίας με υψόμετρο 58 μέτρα, ο οποίος βρίσκεται προς τα βόρεια όρια με την Περιφερειακή Ενότητα Άρτας και ανατολικά του Αμβρακικού κόλπου. Απέχει 18 χλμ. Β.-ΒΑ. από την Αμφιλοχία, 3,5 χλμ. ΒΑ. από το Ανοιξιάτικο, ενώ δυτικά του χωριού περνάει η Ιόνια Οδός.  Ως οικισμός αναφέρεται πρώτη φορά το 1961 να καταγράφεται στην τότε κοινότητα Ανοιξιάτικου. Σύμφωνα με το σχέδιο Καλλικράτης ανήκει στην Τοπική Κοινότητα Ανοιξιάτικου που υπάγεται στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 33 κατοίκους.

## Σημείωση
Μέχρι το 1920 υπήρχε οικισμός Μαυρορράχι στο δήμο Μεσολογγίου ενώ υπάρχει και ο οικισμός Μαυρορράχη Θεσσαλονίκης του δήμου Λαγκαδά.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Βιέν (γαλλικός ποταμός)

Ο **ποταμός Βιέν** (γαλλικά: Vienne, οξιτανικά: Vinhana) είναι ένας από τους σημαντικότερους ποταμούς στη νοτιοδυτική Γαλλία. Είναι αριστερός παραπόταμος του Λίγηρα. Υποστηρίζει πολυάριθμα υδροηλεκτρικά φράγματα και είναι ο κύριος ποταμός του βόρειου τμήματος της περιοχής Νέα Ακουιτανία.

Δύο νομοί της Γαλλίας έχουν λάβει το όνομά τους από τον ποταμό Βιέν: οι νομοί Ωτ-Βιέν και Βιέν στα βόρεια της Νέας Ακουιτανίας.

## Πορεία του ποταμού
εναλλ.=|αριστερά|μικρογραφία|Ο ποταμός Βιέν κοντά στο Περλεβάντ
Οι πηγές του ποταμού Βιέν βρίσκονται στο νομό Κορέζ της  Νέας Ακουιτανίας, κοντά στην κοινότητα Περελεβάντ. Οι πηγές του βρίσκονται στους βορειοδυτικούς πρόποδες της Κεντρικής οροσειράς (Μασίφ Σαντράλ), στο οροπέδιο Μιλβάς, σε υψόμετρο 859 μέτρων.

Από εκεί ο ποταμός διασχίζει τους νομούς στους οποίους έδωσε το όνομά του: Ωτ-Βιέν και Βιέν. Ρέει δυτικά και διασχίζει την πόλη Λιμόζ, όπου στο παρελθόν έπαιξε σημαντικό ρόλο στη διάσημη βιομηχανία πορσελάνης της πόλης.

Λίγο μετά τη Λιμόζ παίρνει μια στροφή προς τα βόρεια. Στο δρόμο προς τη συμβολή του με τον Λίγηρα, ο ποταμός συμβάλει με τους ποταμούς Κρεζ και Κλαιν.

Τέλος, και μετά από διαδρομή 372 χιλιομέτρων, εκβάλει στον Λίγηρα στο Καντ-Σαιν-Μαρτέν στο νομό Εντρ-ε-Λουάρ, σε υψόμετρο 30 μέτρων.

Η μέση ροή του ποταμού κοντά στη Λιμόζ είναι 43,9 μ3 / δευτερόλεπτο και στην συμβολή του με τον Λίγηρα είναι 210 μ3 / δευτερόλεπτο.

## Νομοί και πόλεις
μικρογραφία|Ο Λίγηρας και οι παραπόταμοί του, ο ποταμός Βιέν κάτω, αριστερά
Ο ποταμός διέρχεται από 6 νομούς και πολλές κοινότητες, οι κυριότερες από τις οποίες είναι:

Κορέζ: Περλεβάντ

Κρεζ

Ωτ-Βιέν: Αιμουτιέ, Σαιν-Λεονάρ-ντε-Νομπλά, Λιμόζ, Αιξ-συρ-Βιέν, Σαιν-Ζυνιάν

Σαράντ: Σαμπαναί, Κονφολάν

Βιέν: Λ'Ιλ-Ζουρντάν, Λυσάκ-λε-Σατώ, Σωβινί, Σατελερώ

Εντρ-ε-Λουάρ: Λ'Ιλ-Μπουσάρ, Σινόν

## Παραπόταμοι

* Ο ποταμός Κρεζ, ο οποίος συμβάλει με τον ποταμό Βιέν βόρεια του Σατελερώ.
* Ο ποταμός Κλαιν, ο οποίος διέρχεται από την πόλη του Πουατιέ και συμβάλει επίσης με τον ποταμό Βιέν βόρεια του Σατελερώ.
* Ο ποταμός Μπριάνς, ο οποίος συμβάλει με τον ποταμό Βιέν στο Κοντά-συρ-Βιέν.
* Ο Τωριόν, ο οποίος συμβάλει με τον ποταμό Βιέν βόρεια του Σαιν-Πριστ-Τωριόν.

## Παραπομπές


## Εξωτερικοί σύνδεσμοι

* Η κοιλάδα του ποταμού Βιέν (επιλογή γλώσσας)

Κατηγορία:Ποταμοί της Γαλλίας
Κατηγορία:Ποταμοί στη Νέα Ακουιτανία
Σουλιώτης (αποσαφήνιση)

Ο όρος **Σουλιώτης** μπορεί να αναφέρεται:

* Σε κάποιον από τους Σουλιώτες, Χριστιανούς που κατοικούσαν στην ιστορική περιοχή του Σουλίου κατά την Τουρκοκρατία
* Σε πρόσωπα με το ελληνικό επώνυμο «Σουλιώτης», όπως οι:

** Αθανάσιος Σουλιώτης (1878-1945), στρατιωτικός, μακεδονομάχος και πολιτικός
** Κοσμάς Σουλιώτης, αγωνιστής στην Επανάσταση του 1821
** Κώστας Σουλιώτης (θάν. 1825), αγωνιστής στην Επανάσταση του 1821
** Μίμης Σουλιώτης (1949-2012), συγγραφέας φιλόλογος, ποιητής, εκδότης και πανεπιστημιακός
** Νίκος Σουλιώτης (γενν. 1965), πρώην δήμαρχος Καρπενησίου
Καστριώτισσα Αιτωλοακαρνανίας

Η **Καστριώτισσα** είναι πεδινό χωριό στην Περιφερειακή Ενότητα Αιτωλοακαρνανίας σε υψόμετρο 131 μέτρα.

## Γεωγραφικά - ιστορικά στοιχεία
Η Καστριώτισσα βρίσκεται στα βόρεια όρια με την Περιφερειακή Ενότητα Άρτας και βορειοανατολικά του Αμβρακικού κόλπου. Απέχει  36 χλμ. Β. από την Αμφιλοχία και 19 χλμ. ΝΑ. από την Άρτα. Το όνομά του χωριού οφείλεται στο παλαιό κάστρο που υπάρχει και χρονολογείται στον 3ο με 2ο αιω. π.Χ. Πιθανολογείται ότι στην περιοχή ήταν η αρχαία Όλπη της Αμβρακίας και ότι το 426 π.Χ. έγινε η μάχη Αμβακιωτών με τους Αργείους. 

Ως οικισμός αναφέρεται επίσημα το 1991 να προσαρτάται στην τότε κοινότητα Φλωριάδας. Σύμφωνα με το σχέδιο Καλλικράτης μαζί με τη Φλωριάδα, το Ελαιόφυτο, το Καθαροβούνι, την Παλαιά Φλωριάδα, την Χρυσοπηγή, το Παλαιόκαστρο και τη Χρυσορράχη αποτελούν την Τοπική Κοινότητα Φλωριάδας που ανήκει στη Δημοτική Ενότητα Μενιδίου του Δήμου Αμφιλοχίας και σύμφωνα με την απογραφή του 2011 έχει πληθυσμό 62 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Μελισσόπετρα

Με το όνομα **Μελισσόπετρα** συναντώνται δύο κοινότητες της Ελλάδας:
*Μελισσόπετρα Αρκαδίας
*Μελισσόπετρα Ιωαννίνων

Κατηγορία:Αποσαφηνίσεις ελληνικών τοπωνυμίων
Βασίλειος Καλλίφρων

Ο **Βασίλειος Καλλίφρων** (1819–1891) ήταν Έλληνας λόγιος.

## Βιογραφικά στοιχεία
Γεννήθηκε στην Κωνσταντινούπολη και φοίτησε στη Μεγάλη του Γένους Σχολή. Ολοκλήρωσε τις σπουδές του το 1839 και διορίστηκε δάσκαλος σε ενοριακές σχολές της Κωνσταντινούπολης. Το 1848 διορίστηκε στη θέση του δασκάλου στη Μεγάλη του Γένους Σχολή, όπου δίδασκε μέχρι το τέλος της ζωής του. Στη διάρκεια της εκπαιδευτικής του σταδιοδρομίας συνέγραψε διάφορα έργα απασχολούμενος κυρίως με έργα φιλολογικού περιεχομένου, χρονογραφήματα και λόγους. Στα σημαντικότερα έργα του περιλαμβάνονται τα *Γραμματική της Ελληνικής γλώσσης* και *Συντακτικόν και Κατήχησις*. Το 1861 άρχισε να εκδίδει την εφημερίδα *Ανατολικός Αστήρ* όπου συνήθως δημοσίευε κείμενα με εκκλησιαστικό και εκπαιδευτικό περιεχόμενο, αλλά και κείμενα γενικότερου ενδιαφέροντος. Πέθανε το 1891 στο Φανάρι της Κωνσταντινούπολης.

## Παραπομπές


## Βιβλιογραφία
**Μεγάλη Ελληνική Εγκυκλοπαίδεια* (τόμ. 13, σελ. 585) - Δρανδάκης Παύλος - χ.χ.

Κατηγορία:Έλληνες δάσκαλοι
Κατηγορία:Έλληνες λόγιοι του 19ου αιώνα
Πρόεδρος του Πακιστάν

: *Ο αρχηγός του κράτους του Πακιστάν από την ανεξαρτησία μέχρι το Πακιστάν να γίνει δημοκρατία το 1956 ήταν ο [[Μοναρχία του Ηνωμένου Βασιλείου|Βρετανός μονάρχης]] . Για τους γενικούς κυβερνήτες που τους εκπροσώπησαν από το 1947 έως το 1956, βλ. [[Γενικός Κυβερνήτης του Πακιστάν]].* 

Ο **Πρόεδρος του Πακιστάν** ( — , ) είναι ο αρχηγός του κράτους της Ισλαμικής Δημοκρατίας του Πακιστάν. Σύμφωνα με το Σύνταγμα του Πακιστάν, ο Πρόεδρος έχει "εξουσίες, υπό την επιφύλαξη της έγκρισης ή του βέτο του Ανώτατου Δικαστηρίου, να διαλύσει την Εθνοσυνέλευση, να προκαλέσει νέες εκλογές και έτσι να απολύσει τον Πρωθυπουργό".  Αυτές οι εξουσίες τροποποιήθηκαν επανειλημμένα με τροποποιήσεις στο σύνταγμα, οι οποίες εισήχθησαν ως αποτελέσματα στρατιωτικών πραξικοπημάτων και αλλαγών στην κυβέρνηση. Μετά την έγκριση της 18ης τροποποίησης του Συντάγματος το 2010, το Πακιστάν μεταφέρθηκε από την ημιπροεδρική προς την κοινοβουλευτική  δημοκρατία . Σύμφωνα με αυτό το σύστημα, ο πρόεδρος έχει περιορισμένες κυβερνητικές εξουσίες και εκτελεί εθιμοτυπικά καθήκοντα ενώ ο πρωθυπουργός έχει περισσότερες εξουσίες για να εκτελεί αποφάσεις.  Ο πρόεδρος επιλέγεται από το Εκλεκτορικό Κολλέγιο που αποτελείται από τη Γερουσία, την Εθνοσυνέλευση και τις Επαρχιακές Συνελεύσεις.  

Έχουν υπηρετήσει δεκατρείς πρόεδροι στο Πακιστάν από την καθιέρωση της θέσης το 1956.  Η θέση συστάθηκε όταν το Πακιστάν κηρύχθηκε δημοκρατικό με την υιοθέτηση του συντάγματος του 1956 και ο Ισκαντέρ Μιρζά έγινε ο πρώτος πρόεδρος της χώρας.   Εκτός από τους δώδεκα αυτούς, δύο προεδρεύοντες (υπηρεσιακοί πρόεδροι) άσκησαν επίσης τα καθήκοντά τους για σύντομες χρονικές περιόδους. Ένας από αυτούς, ο Γουασίμ Σατζάντ, υπηρέτησε ως αντιπρόεδρος σε δύο μη διαδοχικές περιπτώσεις κατά τη διάρκεια του 1993 και του 1997-98.  Ο πρόεδρος μπορεί να παραμείνει στην υπηρεσία για θητεία πέντε ετών. Στην περίπτωση που η θητεία του προέδρου τερματίζεται νωρίς ή κατά τη διάρκεια της απουσίας του προέδρου, ο πρόεδρος της Γερουσίας αναλαμβάνει καθήκοντα.  

Ο σημερινός πρόεδρος του Πακιστάν είναι ο Ασίφ Αλί Ζαρντάρι από το Λαϊκό Κόμμα του Πακιστάν  και ορκίστηκε στις 10 Μαρτίου 2024. 

## Κλειδί

## Πρόεδροι

### Υπηρεσιακοί πρόεδροι

## Σημειώσεις


## Δείτε επίσης
* Κατάλογος πρωθυπουργών του Πακιστάν

## Παραπομπές


*
Φαράγγι Λεπίδας

Το **Φαράγγι της Λεπίδας** είναι ένα από τα φαράγγια της Πελοποννήσου. Βρίσκεται στο όρος Πάρνωνας. Παρά το σχετικά μικρό του μέγεθος, διαθέτει έναν αναλογικά μεγάλο καταρράκτη 70 μέτρων και έναν μικρότερο 45 μέτρων, οι οποίοι βρίσκονται σε απόσταση περίπου 800 μέτρων μεταξύ τους, ακολουθώντας τη ροή των υδάτων.

Οι πηγές των καταρρακτών ξεκινάνε από το οροπέδιο Ξηροκάμπι, ανάμεσα στο χωριό Άγιος Ιωάννης και στην Ιερά Μονή Μαλεβής. Το ποτάμι, κατεβαίνοντας από το οροπέδιο διασχίζει το φαράγγι και σχηματίζει στην πορεία του μικρές βάθρες.

Ο πρώτος καταρράκτης βρίσκεται σε απόσταση 3 χιλιομέτρων από το χωριό Άγιος Ιωάννης. Η πρόσβαση στη βάση του γίνεται από χωματόδρομο και μετά από σύντομη πεζοπορία σε μονοπάτι 200 περίπου μέτρων. Ο δεύτερος καταρράκτης (επονομαζόμενος «Μελίσσι») βρίσκεται σε απόσταση 1,5 χλμ. από το χωριό Πλάτανος, στο δρόμο προς Άστρος και σε απόσταση 19 χιλιομέτρων από το τελευταίο. Προσεγγίζεται μετά από 800 μέτρα πεζοπορίας από τον κοντινότερο αυτοκινητόδρομο, ακολουθώντας την κοίτη του ποταμού.

Ιδανική περίοδος επίσκεψης είναι η άνοιξη, καθώς η ροή των υδάτων σταματά τους καλοκαιρινούς μήνες.

Στο φαράγγι διοργανώνονται συχνά καταβάσεις canyoning και καταρριχήσεις με σχοινί (rappel).

Πολύ κοντά βρίσκεται και το κάστρο της Ωριάς.

## Δείτε επίσης
* Κάστρο της Ωριάς Αρκαδίας
* Άγιος Ιωάννης Αρκαδίας
* Πλάτανος Αρκαδίας
* Πάρνωνας

## Εξωτερικοί σύνδεσμοι
* Φορέας Διαχείρισης Όρους Πάρνωνα και Υγρότοπου Μουστού 
* Βίντεο από τους καταρράκτες της Λεπίδας στο YouTube

## Παραπομπές


Λεπιδας
Κατηγορία:Καταρράκτες στην Ελλάδα
Κατηγορία:Γεωγραφικοί σχηματισμοί της Αρκαδίας
Κατηγορία:Δήμος Βόρειας Κυνουρίας
Μοναστήρι του Κβαταχέβι

Το **Μοναστήρι του Κβάταχεβι** () είναι ένα μεσαιωνικό Γεωργιανό Ορθόδοξο μοναστήρι που βρίσκεται στην κοιλάδα του ποταμού Καβτούρα, στις βόρειες πλαγιές της οροσειράς Τριαλέτι, στο μχάρε Σίντα Κάρτλι της Γεωργίας, κοντά στο χωριό Κάβτισχεβι και 55 χλμ. δυτικά της Τιφλίδας. Είναι αναγνωρισμένο Αμετακίνητο Μνημείο Πολιτιστικής Κληρονομιάς της Γεωργίας. 

## Ιστορία
Το μοναστήρι του Κβάταχεβι χτίστηκε κατά τον 12ο-13ο αιώνα, σε μια τοποθεσία προστατευμένη από απόκρημνες βουνοπλαγιές. Ιστορικά, το Κβάταχεβι ήταν ένα θρησκευτικό και λογοτεχνικό κέντρο όπου αντιγράφηκαν πολλά σημαντικά χειρόγραφα.  

Τον 14ο αιώνα το μοναστήρι καταστράφηκε από τις εισβολές του Ταμερλάνου και των Μογγόλων στη Γεωργία. Ο θρύλος λέει ότι οι μοναχοί βασανίστηκαν και κάηκαν ζωντανοί μέσα στην εκκλησία. Κατά τον 18ο αιώνα οι μοναχοί που μαρτύρησαν τότε αναγνωρίστηκαν ως άγιοι.  

Το 1854 ο πρίγκιπας Ιβάν Ταρκάν-Μουραβί ανακατασκεύασε το μοναστήρι. Το 1872 προστέθηκε ένα καμπαναριό.   

Το 1970-75 το μοναστήρι ανακαινίστηκε και αντικαταστάθηκε η θολωτή οροφή.  

Η μονή είχε στην κατοχή της έναν θησαυρό από μεσαιωνικά Γεωργιανά κοσμήματα και αντικείμενα, εκ των οποίων πολλά αποκτήθηκαν αργότερα και εκτίθενται τώρα στο Κρατικό Ιστορικό Μουσείο της Μόσχας.   

## Περιγραφή
Το κτιριακό συγκρότημα του μοναστηριού είναι τυπικό δείγμα της Γεωργιανής αρχιτεκτονικής, και μοιάζει με τα μοναστήρια της Μπετάνια, του Πιταρετί και του Τιμοτεσουμπάνι ως προς την μορφή και τις διακοσμήσεις.   

**Εκκλησία:** Η θολωτή εκκλησία είναι σταυροειδής με ορθογώνια βάση διαστάσεων 20,4 x 13,8 μ., και σε ύψος φτάνει τα 25,7 μ. Ο θόλος της βρίσκεται σε κεντρική θέση και στηρίζεται σε 2 ελεύθερες κολόνες και στις δύο κολόνες της Αγίας Τράπεζας. Στο ψηλό τύμπανο του θόλου υπάρχουν 12 παράθυρα. Στο εσωτερικό της δεν υπάρχουν ίχνη από τοιχογραφίες.  

Η εκκλησία έχει δύο εισόδους, μία στα νότια και μία στα δυτικά. Οι προσόψεις της είναι καλυμμένες με λεπτές λευκές λίθινες πλάκες. Στις διακοσμήσεις περιλαμβάνονται άφθονα μαιανδρικά σχέδια, ιδιαίτερα γύρω από τα παράθυρα και τη βάση του θόλου, ενώ η ανατολική πρόσοψη είναι διακοσμημένη με ένα μεγάλο περίτεχνο σταυρό. 

**Φράχτης - Τείχος:** ακολουθεί το ανάγλυφο του εδάφους, έχει διαστάσεις 55,4 x 59,2 μ. και το ύψος του κυμαίνεται από 2 έως 5-6 μ. Η πύλη είναι στα νότια. 

**Διώροφος πύργος:** είναι πέτρινος, ενσωματωμένος στο τείχος και διαστάσεων 5,5 x 8,2 μ. Χρησιμοποιήθηκε ως οίκημα και έχει ανακατασκευαστεί αρκετές φορές. 

**Καμπαναριό:** χτίστηκε το 1872. Στηρίζεται σε δύο ημικυκλικές αψίδες, είναι πέτρινο με κωνική οροφή. 

**Τραπεζαρία:** έχει διαστάσεις 6,7 x 10,2 μ. και τζάκι που φτάνει σε ύψος τα 3 μ. 

**Κοιτώνας:** περιλαμβάνει τα καταλύματα των μοναχών και χρονολογείται του 19ου αιώνα. 

## Παραπομπές


Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Ιωάννα της Αραγωνίας, βασίλισσα της Νάπολης

Η **Ιωάννα**, ισπαν. Juana (16 Ιουνίου 1455 - 9 Ιανουαρίου 1517) από τον Οίκο της Τραστάμαρα γεννήθηκε πριγκίπισσα της Αραγωνίας και με τον γάμο της έγινε βασίλισσα της Νάπολης.

## Βιογραφία
Ήταν η τρίτη κόρη τού Ιωάννη Β΄ της Αραγωνίας και της 2ης συζύγου του Ιωάννας των Ιβρέα-Καστίλης, κόρης τού Φαδρίκε Ενρίκεθ κόμη της Μεντόθα.

Γεννήθηκε στη Βαρκελώνη. O εξάδελφός της Φερδινάνδος Α΄ την ζήτησε σε γάμο. Ο Ιωάννης Β΄ συμφώνησε και υπέγραψε το σύμφωνο γάμου το 1476, δίνοντας προίκα 100.000 χρυσά φλωρίνια, τα δουκάτα/πόλεις Σορρέντο, Τεάνο, Ισέρνια, Τεράμο, Σουλμόνα, Φρανκαβίγια, Νόσερα και 20.000 δουκάτα ετησίως. Το επόμενο έτος ο διάδοχος Αλφόνσος (Β΄), τότε δούκας της Καλαβρίας, γιος τού Φερδινάνδου Α΄ από τον πρώτο του γάμο, τη συνοδευσε με το πλοίο από την Ισπανία στη Νάπολη (11 Ιουνίου - 1 Σεπτεμβρίου). Ο γάμος έγινε στις 14 Σεπτεμβρίου 1477 από τον Ροδρίγο Βοργία, μέλλοντα πάπα Αλέξανδρο ΣΤ΄. Η Ιωάννα έκανε το 1479 και το 1480 δύο τέκνα, την Ιωάννα και τον Κάρολο, ο οποίος απεβίωσε 6 ετών από τύφο.

## Οικογένεια
Παντρεύτηκε τον Φερδινάνδο Α΄ της Νάπολης και είχε τέκνο:
* Ιωάννα 1478-1518, παντρεύτηκε τον Φερδινάνδο Β΄ της Νάπολης, γιο τού 2ου εξαδέλφου της Αλφόνσου Β΄.

## Πρόγονοι

## Πηγές
* Doria, Piero. "Giovanna d'Aragona, regina di Napoli". L'enciclopedia italiana (in Italian). treccani.it. Retrieved March 18, 2012.

Κατηγορία:Οίκος της Τραστάμαρα
Κατηγορία:Ινφάντας της Αραγωνίας
Κατηγορία:Βασίλισσες της Νάπολης
Ίμραν Χαν

Ο **Ίμραν Χαν** (Imran Ahmed Khan Niazi, ουρντού: |; γεννηθείς στις 5 Οκτωβρίου 1952) ήταν ο 22ος πρωθυπουργός του Πακιστάν και αρχηγός του κόμματος Πακιστάν Τεχρίκ-ε-Ινσάφ (PTI). Προτού ασχοληθεί με την πολιτική, ο Χαν ήταν διεθνής παίκτης του κρίκετ και το 1982 έγινε αρχηγός της εθνικής ομάδας της χώρας του, οδηγώντας την στη νίκη στο Παγκόσμιο Κύπελλο Κρίκετ του 1992.

## Βιογραφία
### Πρώτα χρόνια και αθλητική σταδιοδρομία
Γεννημένος στη Λαχόρη, σπούδασε στο Κολέγιο Άιτσισον της γενέτειράς του και στη συνέχεια στο Βασιλικό Σχολείο του Γουόρτσεστερ, και αργότερα στο Κολέγιο Κεμπλ της Οξφόρδης. Ξεκίνησε να παίζει κρίκετ από την ηλικία των 13 ετών και στα 18 του έκανε την πρώτη του εμφάνιση με την εθνική Πακιστάν σε ματς με την Αγγλία (1971). Έπαιξε ως το 1992 και από το 1982 ως το 1992 με διαλείμματα ήταν αρχηγός της εθνικής.  Ως αρχηγός, οδήγησε το Πακιστάν στην πρώτη του και μοναδική κατάκτηση του Παγκοσμίου Κυπέλλου, το 1992.
Ο Χαν αποσύρθηκε από το κρίκετ το 1992, ως ένας από τους πλέον επιτυχημένους παίκτες του Πακιστάν. Συνολικά έκανε 3.807 ρόνια (runs) και έλαβε 362 ουίκετ στο τεστ κρίκετ.

### Φιλανθρωπικό έργο
Ανέπτυξε φιλανθρωπικό έργο, ιδρύοντας και χρηματοδοτώντας νοσοκομεία, στη μνήμη της μητέρας του, η οποία απεβίωσε από καρκίνο. Από το 2005 ως το 2014 χρημάτισε αντιπρύτανης του Πανεπιστημίου του Μπράντφορντ.

## Πολιτική σταδιοδρομία
Τον Απρίλιο του 1996 ο Χαν ίδρυσε το Πακιστάν Τεχρίκ-ε-Ινσάφ (στην κυριολεξία: Κίνημα του Πακιστάν για Δικαιοσύνη), ένα κεντρώο πολιτικό κόμμα, του οποίου έγινε ο εθνικός αρχηγός. Εξελέγη βουλευτής στις εκλογές του 2002 και του 2013.

Έπειτα από τις γενικές εκλογές του 2018, το κόμμα του νίκησε το PML-N και ο ίδιος έγινε πρωθυπουργός.

### Πρωθυπουργός
Στις 17 Αυγούστου 2018 ο Χαν εξασφάλισε 176 ψήφους και έγινε ο 22ος πρωθυπουργός του Πακιστάν, ενώ ο αντίπαλός του και αρχηγός της αντιπολίτευσης, Σεχμπάζ Σαρίφ έλαβε 96 ψήφους. Ο Χαν ορκίστηκε πρωθυπουργός στις 18 Αυγούστου 2018. Ανετράπη στις 10 Απριλίου 2022, έπειτα από πρόταση μομφής. 

## Συγγραφικό έργο
Ο Χαν έχει εκδώσει συνολικά 6 βιβλία, μεταξύ των οποίων και ένα αυτοβιογραφικό (μαζί με τον Πάτρικ Μέρφι).

*
*
*
*
*
*
*

## Παραπομπές

### Βιβλιογραφία

* 
* 
* 
*
*
* 
* 

## Εξωτερικοί σύνδεσμοι
* Column archive στην εφημερίδα *[[The Guardian]]*
* 

Κατηγορία:Πρωθυπουργοί του Πακιστάν
Κατηγορία:Πακιστανοί αυτοβιογράφοι
Φρούριο του Ντρίσι Τζάβαχααντ

Το **Φρούριο** **του Ντρίσι Τζάβαχααντ** ( ) είναι ένα φρούριο που βρίσκεται ψηλά στην κορυφή ενός βράχου, στην αριστερή όχθη του ποταμού Τετζάμι, 400 μέτρα δυτικά του χωριού Τσκοπιάνι, στο δήμο Κάσπι του μχάρε Σίντα-Κάρτλι της Γεωργίας. Το ερειπωμένο συγκρότημα κτιρίων περιλαμβάνει ένα κάστρο, ένα οχυρωματικό τείχος, μια εκκλησία, έναν πύργο και ένα παλάτι. 

Από το 2006, το φρούριο είναι αναγνωρισμένο ως Αμετακίνητο Μνημείο Πολιτιστικής Κληρονομιάς της Γεωργίας. 

## Ιστορία
Το φρούριο χρονολογείται του Μεσαίωνα και δεν υπάρχουν πολλές ιστορικές αναφορές γι'αυτό. Ανήκε στην οικογένεια Τζαβαχισβίλι. 

Επί του παρόντος, η είσοδος στο φρούριο είναι ελεύθερη, αλλά δεν επειδή δεν υπάρχει δρόμος για αυτοκίνητα θα χρειαστεί περπάτημα μιας διαδρομής περίπου 20 λεπτών. 

## Περιγραφή
Όλα τα κτίρια του φρουρίου, εκτός από την εκκλησία, είναι κατασκευασμένα από αμμόλιθους και βότσαλα.

**Οχυρωματικό τείχος:** περιβάλλει τις δομές ακολουθώντας το ανάγλυφο του εδάφους. Είχε περίτεχνες διακοσμήσεις. 

**Παλάτι:** ένα διώροφο κτίριο στα νότια που είναι κατεστραμμένο τώρα.

**Εκκλησία:** έχει διαστάσεις 6,35 x 4,65 μ. και είναι χτισμένη με πράσινο τόφφο.

**Πύργος:** είναι ορθογώνιου σχήματος διαστάσεων 5,8 x 3,9 μ. Ήταν τετραόροφος, αλλά οι ανώτεροι όροφοι έχουν καταρρεύσει. 

## Παραπομπές

Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Λύκος της τούνδρας

Ο **λύκος της τούνδρας** (*Canis lupus albus*) είναι υποείδος του γκρίζου λύκου ιθαγενής των ζωνών της ευρασιατικής τούνδρας και της δασικής τούνδρας από τη Φινλανδία έως τη χερσόνησο Καμτσάτκα. Περιγράφηκε για πρώτη φορά το 1792 από τον Ροβέρτο Κερρ, ο οποίος τον περιέγραψε ως ζων γύρω από τον Ιενεσέη, και ότι έχει πολύτιμη γούνα.

Πρόκειται για ένα μεγάλο υποείδος, με τα ενήλικα αρσενικά να έχουν μήκος σώματος 118-137 εκ. και τα θηλυκά 112-136 εκ. Αν και συχνά γράφεται ότι είναι μεγαλύτερος από τον *[[Ευρασιατικός λύκος|C. l. lupus]]*, αυτό είναι αναληθές, καθώς βαρύτερα μέλη του άλλου υποείδους έχουν καταγραφεί. Το μέσο βάρος είναι 40-49 κιλά για τα αρσενικά και 36,6-41 κιλά για τα θηλυκά. Το υψηλότερο βάρος που καταγράφηκε μεταξύ 500 λύκων που αιχμαλωτίστηκαν στη χερσόνησο Ταϋμύρ και στη χερσόνησο Κάνιν κατά τη διάρκεια του 1951-1961 ήταν ενός γέρικου αρσενικού που σκοτώθηκε στην Ταϋμύρ στα βόρεια του ποταμού Ντουντύπτα, ζυγίζοντας 52 κιλά. Η γούνα είναι πολύ μακρυά, πυκνή, χνουδωτή και απαλή, και είναι συνήθως ανοιχτόχρωμη και γκρίζα. Η κάτω γούνα είναι γκρι μόλυβδου και η πάνω γούνα είναι κοκκινωπό γκρι.

Ο λύκος της τούνδρας γενικά αναπαύεται σε κοιλάδες ποταμών, σύδεντρα και ξέφωτα δασών. Το χειμώνα τρέφεται σχεδόν αποκλειστικά με θηλυκούς ή νεαρούς άγριους και εξημερωμένους ταράνδους, αν και μερικές φορές στοχεύει και λαγούς, αρκτικές αλεπούδες και άλλα ζώα. Το περιεχόμενο των στομάχων 74 λύκων που αιχμαλωτίστηκαν στον Αυτόνομο Θύλακα της Νενετσίας στη δεκαετία του 1950 βρέθηκε να αποτελούταν από 93,1% απομεινάρια ταράνδου. Κατά την καλοκαιρινή περίοδο, οι λύκοι της τούνδρας τρέφονται εκτενώς με πτηνά και μικρά τρωκτικά, καθώς και νεογέννητους ταράνδους.

## Παραπομπές


Κατηγορία:Θηλαστικά της Ρωσίας
Κατηγορία:Τούνδρα
Αμπέλι Αιτωλοακαρνανίας

Το **Αμπέλι**, επίσημα *Αμπέλιον*, είναι ορεινό χωριό της τοπικής κοινότητας Τρικλίνου που ανήκει στη δημοτική ενότητα Ινάχου του δήμου Αμφιλοχίας στην Περιφερειακή Ενότητα Αιτωλοακαρνανίας. Σύμφωνα με την απογραφή του 2011 έχει πληθυσμό 15 κατοίκων.

## Γενικά στοιχεία
Ο οικισμός είναι κτισμένος σε υψόμετρο 660 μέτρων και βρίσκεται στα δυτικά όρια με την Περιφερειακή Ενότητα Ευρυτανίας και την τεχνητή λίμνης Κρεμαστών. Απέχει 55 χλμ. νοτιοανατολικά από την Αμφιλοχία, 62 χλμ. βόρεια του Αγρινίου και 6,5 χλμ. δυτικά από τη γέφυρα Τατάρνας. Αναφέρεται επίσημα ως οικισμός το 1940 να ανήκει στην τότε κοινότητα Τρικλίνου. Μέχρι το 1997 ανήκε στην επαρχία Βάλτου. Κατόπιν εντάχθηκε στον καποδιστριακό δήμο Ινάχου, ενώ σύμφωνα με το σχέδιο Καλλικράτης υπάγεται από το 2011 στον δήμο Αμφιλοχίας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Αμπελάκι Αιτωλοακαρνανίας

*Για συνώνυμους οικισμούς στην Ελλάδα, δείτε το λήμμα: [[Αμπελάκι (αποσαφήνιση)]]*

Το **Αμπελάκι**, επίσημα *Αμπελάκιον*, είναι ημιορεινό χωριό στην Περιφερειακή Ενότητα Αιτωλοακαρνανίας με υψόμετρο 280 μέτρα.

## Γεωγραφία - ιστορία
Το Αμπελάκι βρίσκεται προς τα βόρεια όρια με την Περιφερειακή Ενότητα Άρτας και ανατολικά του Αμβρακικού κόλπου. Απέχει 12 χλμ. ΒΑ. από την Αμφιλοχία και στη δυτική πλευρά του χωριού περνάει η Ιόνια Οδός και η ΕΟ Αγρινίου - Άρτας. Ως οικισμός αναφέρεται το 1879 στο ΦΕΚ 50Α - 25/07/1879 να προσαρτάται στον τότε δήμο Αμβρακίας. Το 1912 με το ΦΕΚ 261Α - 31/08/1912 συστάθηκε κοινότητα Αμπελακίου και ο οικισμός ορίζεται έδρα της. Σύμφωνα με το σχέδιο Καλλικράτης, μαζί με το Αμφιλοχικό Άργος, τον Κάμπο, την Αριάδα και το Κεραμίδι αποτελούν την Τοπική Κοινότητα Αμπελακίου που ανήκει στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 ως κοινότητα έχει πληθυσμό 681 κατοίκους, ενώ ως οικισμός 263.

## Τοπική κοινότητα
Η τοπική κοινότητα Αμπελακίου είναι χαρακτηρισμένη ως αγροτικός ημιορεινός οικισμός, με έκταση 42,894 χμ² (2011).
### Πληθυσμός

(σε παρένθεση ο πληθυσμός της τοπικής κοινότητας)

## Εξωτερικοί σύνδεσμοι

* Αμπελάκι Αμφιλοχίας από ψηλά στο https://www.youtube.com

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Κύπελλο ΠΟΑΛ

Το **Κύπελλο ΠΟΑΛ** είναι ποδοσφαιρική τοπική διοργάνωση κυπέλλου που διεξάγεται στις επαρχίες Αμμοχώστου και Λάρνακας της Κύπρου. Διοργανώνεται από την Ποδοσφαιρική Ομοσπονδία Αμμοχώστου-Λάρνακας (ΠΟΑΛ) από το 1980. Στη διοργάνωση συμμετέχουν ομάδες μέλη της ΠΟΑΛ.

Η κυπελλούχος ομάδα αποκτά το δικαίωμα συμμετοχής στο Κύπελλο Κυπελλούχων ΣΤΟΚ.

## Δομή

Στο κύπελλο συμμετέχουν οι ομάδες της ΠΟΑΛ, οι οποίες αγωνίζονται σε μόνους νοκ άουτ αγώνες μεταξύ τους. Ο τελικός διεξάγεται σε ουδέτερο στάδιο.

## Οι κυπελλούχες ομάδες
Στον πίνακα που ακολουθεί παρουσιάζονται οι κυπελλούχες ομάδες κάθε περιόδου. Ο πίνακας δεν είναι πλήρης καθώς δεν έχουν βρεθεί στοιχεία για όλες τις περιόδους. Το κύπελλο τις περιόδους 2019-20 και 2020-21 διακόπηκε λόγω της πανδημίας του κορωνοιού.

## Δείτε επίσης
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου
* Πρωτάθλημα ΠΟΑΛ
* Κατηγορία:Ποδοσφαιρικές διοργανώσεις Κύπρου

Πρωτάθλημα ΠΟΑΛ